**Подземне воде, велике реке и језера на Земљи**

На копненим деловима Земље јављају се **површинске и подземне воде**. Место где подземна вода избија на површину зове се **извор**. Ако подземна вода садржи више од једног грама растворених минералних материја у једном литру воде, онда је то **минерална вода**. Ако је температуре воде на извору виша од 20 степени Целзијуса, онда је то **термални извор**. Овакве воде су значајне за развој туризма, као и за загревање различитих објеката и за производњу електричне енергије.

**Реке** су највећи површински токови. Све реке на једном подручју чине **речну мрежу.** Најдуже реке на Свету су: **Амазон** (Јужна Америка), **Нил** (Африка), **Јангцекјанг** (Азија), **Мисисипи са Мисуријем** (Северна Америка). У Европи најдуже реке су **Волга** и **Днав*. Дунав протиче и кроз нашу земљу***. Према количини воде коју носе највеће реке су **Амазон** (Јужна Америка) и **Конго** (Централна Африка). Значај река је у њиховом коришћењу за наводњавање, производњу електричне енергије из хидроелектрана, пловидбу, риболов, туризам, рекреацију.

**Језера** су удубљења на копну испуњена водом. Највећа језера на Свету су **Каспијско** (граница Европе и Азије), **Велика језера** у Северној Америци, **Викторија** у Африци, док је најдубље **Бајкалско језеро** (1.741 м). Бајкалско језеро је језеро које има највећу количину слатке воде. На високим планинама су језера која се називају **„горске очи“**. Постоје и вештачка језера која је направио човек за наводњавање, рекреацију, производњу електричне енергије.

Питања

1. Извор је:

А) Место где подземна вода избија на површину

Б) Место гсе се река улива у другу реку

2. Терманлне воде имају температуру:

А) испод 20 степени

Б) изнад 20 степени

3. Све реке на једном простору чине:

А) речну мрежу

Б) речни слив

4.) Удубљења на копну испуњена водом називају се:

А) реке

Б) језера